|  |  |
| --- | --- |
| **REPUBLIKA HRVATSKA** SPLITSKO-DALMATINSKA ŽUPANIJA **GRAD TROGIR** GRADSKO VIJEĆE |  |

KLASA: 400-06/20-01/5

URBROJ: 2184/01-31/01-21-6

Trogir, 5.listopada 2021. godine

Na temelju članka 39. Zakona o proračunu (»Narodne novine«, broj 87/08, 136/12, 129/05 i 15/15) i članka26. Statuta Grada Trogira (»Službeni glasnik Grada Trogira«, broj 4/13, 9/13, 6/14, 1/18, 3/19, 5/20 i 9/21), Gradsko vijeće Grada Trogira na 4. sjednici održanoj 5.listopada 2021. godine donosi

**II. Izmjene i dopune Proračuna Grada Trogira za 2021.g.**

Članak 1.

Članka 1. Proračuna Grada Trogira za 2021.g. ( „Službeni glasnik Grada Trogira „ br. 27/20 i 17/21)

**A . RAČUN PRIHODA I RASHODA**

|  |  |  |
| --- | --- | --- |
|  | **PLAN PRORAČUNA ZA 2021.G.** | **II. IZMJENE I DOPUNE PRORAČUNA ZA 2021.G.** |
| PRIHODI POSLOVANJA | 111.248.138,00 | 111.617.901,00 |
| PRIHODI OD PRODAJE NEFINANC.IMOVINE | 885.000,00 | 3.985.000,00 |
| RASHODI POSLOVANJA | 72.422.118,00 | 71.916.843,00 |
| RASHODI ZA NABAVU NEFINANC.IMOVINE | 39.606.020,00 | 43.581.058,00 |
| **RAZLIKA** | **105.000,00** | **105.000,00** |

**B. RAČUN ZADUŽIVANJA/FINANCIRANJA**

|  |  |  |
| --- | --- | --- |
| PRIMICI OD FINANCIJSKE IMOVINE I ZADUŽIVANJA | 3.000.000,00 | 3.000.000,00 |
| IZDACI ZA FINANCIJSKU IMOVINU I OTPLATE ZAJMOVA | 3.360.000,00 | 3.360.000,00 |
| **NETO ZADUŽIVANJE/ FINANCIRANJE** | **-360.000,00** | **-360.000,00** |

**C. RASPOLOŽIVA SREDSTVA IZ PRETHODNIH GODINA**

|  |  |  |
| --- | --- | --- |
| UKUPAN DONOS VIŠKA/MANJKA IZ PRETHODNE/IH GODINA | 255.000,00 | 255.000,00 |
| VIŠAK/MANJAK IZ PRETHODNE/IH GODINA KOJI ĆE SE RASPOREDITI/POKRITI | 255.000,00 | 255.000,00 |
| **VIŠAK/MANJAK+ NETO FINANCIRANJE+RASPOLOŽIVA SREDSTVA IZ PRETHODNIH GODINA** | **0,00** | **0,00** |

**I. POSEBAN DIO PRORAČUNA**

Članak 2.

Članak 5. se mijenja i glasi:

Rashodi i izdaci Proračuna u svoti od 118.857.901 kn raspoređuju se po Upravnim odjelima, korisnicima, programima, aktivnostima i namjenama u Posebnom dijelu Proračuna (Prilog: Poseban dio proračuna).

**II. PRIJELAZNE I ZAVRŠNE ODREDBE**

Članak 3.

II. Izmjene i dopune Proračuna Grada Trogira za 2021.godinu stupaju na snagu prvog dana od dana objave u „Službenom glasniku Grada Trogira“.

PREDSJEDNIK GRADSKOG VIJEĆA

Toni Zulim

**OBRAZLOŽENJE DRUGIH (II.) IZMJENA I DOPUNA PRORAČUNA GRADA TROGIRA ZA 2021.GODINU**

Proračun Grada Trogira za 2021.godinu s projekcijama za 2022. i 2023.godinu usvojen je na 30. sjednici Gradskog vijeća održanoj dana 7. prosinca 2020. godine i objavljen je u Službenom glasniku Grada Trogira br.27/20. I. Izmjene i dopune Proračuna Grada Trogira za 2021.godinu usvojene su na 2.sjednici Gradskog vijeća održanoj dana 15.srpnja 2021.godine i objavljene u Službenom glasniku Grada Trogira br.17/21.

Zakonom o proračunu, utvrđeno je da se, ako se tijekom proračunske godine zbog nepredviđenih okolnosti umanje prihodi i primici, odnosno povećaju rashodi i izdaci, proračun mora uravnotežiti smanjenjem predviđenih rashoda i izdataka, odnosno pronalaženjem novih prihoda i primitaka.

Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

U skladu s dosadašnjim ostvarenjem prihoda i rashoda u odnosu na Plan Proračuna, te procjenom ostvarenja do kraja proračunske godine, predlaže se II. izmjenama i dopunama Proračuna izvršiti usklađenje na prihodovnoj i rashodovnoj strani Proračuna.

Drugim izmjenama i dopunama Proračuna Grada Trogira za 2021.godinu predlaže se povećanje visine prihoda i primitaka te rashoda i izdataka za 3.469.763 kn, odnosno 3,01 % u odnosu na plan.

Nakon ovih izmjena prihodi i primici te rashodi i izdaci iznose 118.857.901 kn.

U nastavku se daje obrazloženje izmjena u općem dijelu proračuna, odnosno struktura prihoda i rashoda te primitaka i izdataka koje se predlažu II. Izmjenama i dopunama proračuna za 2021.godinu, te obrazloženje izmjena u posebnom dijelu proračuna, odnosno promjene stavka rashoda po pojedinim razdjelima čiji su nositelji odjeli gradske uprave i proračunski korisnici.

**OPĆI DIO**

**Tablica 1**. Struktura II. Izmjena i dopuna Proračuna Grada Trogira za 2021.godinu prema osnovnoj klasifikaciji

|  |  |  |  |  |
| --- | --- | --- | --- | --- |
| R.br. | OPIS | PLAN 2021. | POVEĆANJE/  SMANJENJE | II.IZMJENE I DOPUNE PRORAČUNA 2021. |
| **A.** | **Ukupni prihodi i primici** | **115.133.138,00** | **3.469.763,00** | **118.857.901,00** |
|  | Prihodi poslovanja | 111.248.138,00 | 369.763,00 | 111.617.901,00 |
|  | Prihodi od prodaje nefinancijske imovine | 885.000,00 | 3.100.000,00 | 3.985.000,00 |
|  | Ukupni prihodi | 112.133.138,00 | 3.469.763,00 | 115.602.901,00 |
|  | Primici od financijske imovine i zaduživanja | 3.000.000,00 | 0,00 | 3.000.000,00 |
| **B.** | **Ukupni rashodi i izdaci** | **115.388.138,00** | **3.469.763,00** | **118.857.901,00** |
|  | Rashodi poslovanja | 72.422.118,00 | -505.275,00 | 71.916.843,00 |
|  | Rashodi za nabavu nefinancijske imovine | 39.606.020,00 | 3.975.038,00 | 43.581.058,00 |
|  | Ukupni rashodi | 112.028.138,00 |  | 115.497.901,00 |
|  | Izdaci za financijsku imovinu i otplate zajmova | 3.360.000,00 |  | 3.360.000,00 |
| **C.** | **VIŠAK/MANJAK** | **105.000,00** |  | **105.000,00** |
| **D.** | Preneseni višak/manjak –Dječji vrtić Trogir | 170.000,00 |  | 170.000,00 |
| Preneseni višak/manjak –Gradska knjižnica Trogir | 85.000,00 |  | 85.000,00 |
| E. | VIŠAK/MANJAK +RASPOLOŽIVA SREDSTVA IZ PRETHODNIH GODINA (C+D) | 255.000,00 | 0,00 | 255.000,00 |

**PRIHODI I PRIMICI PRORAČUNA**

U tablici 2. su prikazane promjene na osnovnim skupinama prihoda u odnosu na izvorni plan. Prijedlogom II. Izmjena i dopuna Proračuna Grada Trogira za 2021.godinu prihodi i primici se povećavaju za 3.469.763 kn, odnosno više u odnosu na prvotni plan Proračuna te iznose 118.857.901 kn.

**Tablica 2**. Planirani prihodi i primici Proračuna Grada Trogira za 2021.godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta prihoda/primitaka** | **PLAN 2021.** | **POVEĆANJE/**  **SMANJENJE** | **II.IZMJENE I DOPUNE PRORAČUNA 2021.** |
| 6 | Prihodi poslovanja | 111.248.138,00 | 369.763,00 | 111.617.901,00 |
| 61 | Prihodi od poreza | 36.160.000,00 | 0,00 | 36.160.000,00 |
| 63 | Pomoći od inozemstva i od subjekata unutar općeg proračuna | 26.845.390,00 | 283.225,00 | 27.128.615,00 |
| 64 | Prihodi od imovine | 17.067.856,00 | 0,00 | 17.067.856,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 28.572.493,00 | 69.538,00 | 28.642.031,00 |
| 66 | Prihodi od prodaje proizvoda i roba te pruženih usluga i prihodi od donacija | 530.000,00 | 17.000,00 | 547.000,00 |
| 68 | Kazne, upravne mjere i ostali prihodi | 2.072.399,00 | 0,00 | 2.072.399,00 |
| 7 | Prihodi od prodaje nefinancijske imovine | 885.000,00 | 3.100.000,00 | 3.985.000,00 |
| 71 | Prihodi od prodaje neproizvedene dugotrajne imovine | 605.000,00 | 3.100.000,00 | 3.705.000,00 |
| 72 | Prihodi od prodaje proizvedene dugotrajne imovine | 280.000,00 | 0,00 | 280.000,00 |
| 8 | Primici od financijske imovine i zaduživanja | 3.000.000,00 | 0,00 | 3.000.000,00 |
| 84 | Primici od zaduživanja | 3.000.000,00 | 0,00 | 3.000.000,00 |
| **Višak/manjak** | | **255.000,00** |  | **255.000,00** |
| **Sveukupno prihodi/primici** | | **15.388.138,00** | **3.469.763,00** | **118.857.901,00** |

Novi plan prihoda i primitaka napravljen je temeljem dosadašnjeg ostvarenja prihoda i procjene njihova ostvarenja do kraja ove proračunske godine.

U proračunu Grada Trogira predlaže se povećanje prihoda poslovanja za 369.763 kn na razinu od 111.617.901 kn. Prihodi od prodaje nefinancijske imovine povećavaju se za 3.100.000 kn te sada iznose 3.985.000 kn , dok primici od zaduživanja ostaju na istoj razini od 3.000.000 kn.

Ukupan iznos pomoći iz inozemstva i od subjekata unutar općeg proračuna povećavaju se za 283.225 kn ili 1,1% te se planiraju u iznosu od 27.128.615 kn.

Pomoći na temelju prijenosa EU sredstava povećavaju se za 1.531.500 kn na 10.347.765 kn.

Prihodi od upravnih i administrativnih pristojbi, pristojbi po posebnim propisima i naknada, ovim se izmjenama povećavaju za 69.538 kn na 28.642.031 kn.

Prihodi od prodaje proizvoda i roba te pruženih usluga i prihodi od donacija se povećavaju za 17.000 kn na 547.000 kn. Povećanje se odnosi na prihode proračunskih korisnika.

**RASHODI I IZDACI PRORAČUNA**

Prijedlogom II. Izmjena i dopuna Plana proračuna za 2021. godinu ukupni rashodi i izdaci proračuna Grada Trogira se povećavaju za 3.469.763,00 kn te sada iznose 118.857.901 kn.

**Tablica 3**. Planirani rashodi i izdaci Proračuna Grada Trogira za 2021. godinu i prijedlog povećanja/smanjenja

|  |  |  |  |  |
| --- | --- | --- | --- | --- |
| **Br. Konta** | **Vrsta rashoda/izdataka** | **PLAN 2021.** | **POVEĆANJE/ SMANJENJE** | **II.IZMJENE I DOPUNE PRORAČUNA 2021.** |
| 3 | Rashodi poslovanja | 72.422.118,00 | -505.275,00 | 71.916.843,00 |
| 31 | Rashodi za zaposlene | 25.598.463,00 | 169.725,00 | 25.768.188,00 |
| 32 | Materijalni rashodi | 30.564.650,00 | -3.000,00 | 30.561.650,00 |
| 34 | Financijski rashodi | 651.700,00 | 0,00 | 651.700,00 |
| 35 | Subvencije | 1.690.000,00 | 0,00 | 1.690.000,00 |
| 36 | Pomoći dane u inozemstvo i unutar općeg proračuna | 895.000,00 | 0,00 | 895.000,00 |
| 37 | Naknade građanima i kućanstvima na temelju osiguranja i druge naknade | 2.920.000,00 | 152.000,00 | 3.072.000,00 |
| 38 | Ostali rashodi | 10.102.305,00 | -824.000,00 | 9.278.305,00 |
| 4 | Rahodi za nabavu nefinancijske imovine | 39.606.020,00 | 3.975.038,00 | 43.581.058,00 |
| 41 | Rashodi za nabavu neproizvedene dugotrajne imovine | 2.980.000,00 | 2.650.000,00 | 5.630.000,00 |
| 42 | Rahodi za nabavu proizvedene dugotrajne imovine | 36.526.020,00 | 1.325.038,00 | 37.851.058,00 |
| 45 | Rashodi za dodatna ulaganja na nefinancijskoj imovini | 100.000,00 | 0,00 | 100.000,00 |
| 5 | Izdaci za financijsku imovinu i otplate zajmova | 3.360.000,00 | 0,00 | 3.360.000,00 |
| 54 | Izdaci za otplatu glavnice primljenih kredita i zajmova | 3.360.000,00 | 0,00 | 3.360.000,00 |
| **Sveukupno rashodi/izdaci** | | **115.388.138,00** | **3.469.763,00** | **118.857.901,00** |

**RASHODI PO ODJELIMA GRADSKE UPRAVE**

**Posebni dio**

U obrazloženjima koja su izradili nadležni Upravni odjeli detaljno su pojašnjene sve promjene pojedinačno.

**021 UPRAVNI ODJEL ZA JAVNE POTREBE, OPĆE POSLOVE I IMOVINU GRADA**

**Program 1101 JAVNA UPRAVA I ADMINISTRACIJA**

**Opis i cilj programa**

Aktivnost – financiranje tekućih rashodase osiguravaju sredstva za redovno izvršavanje osnovnih zadaća iz djelokruga rada kojima se osiguravaju sredstva za redovno financiranje prava zaposlenika iz radnog odnosa, uključujući vježbenike i volontere za sve odjele gradske uprave. Cilj ove aktivnosti je dugoročno provoditi politiku plaća i drugih materijalnih prava zaposlenika Grada sukladno Smjernicama Ministarstva financija Republike Hrvatske i proračunskim mogućnostima. Cilj aktivnosti za podmirivanje materijalnih rashoda koji uključuju naknade za prijevoz zaposlenika i volontera, dnevnice i putne troškove, troškove stručnog usavršavanja zaposlenika i volontera i stručnih ispita je nesmetano obavljanje upravnih, stručnih i ostalih poslova u odjelima gradske uprave, rashoda za materijal i energiju zatim rashodi za usluge telefona, pošte i mobitela, usluge tekućeg i investicijskog održavanja, komunalne usluge, zakupnine i najamnine, pristojbe, naknade i članarine, ostale nespomenute rashode poslovanja, ostale naknade šteta pravnim i fizičkim osobama.

Planirana sredstva za ove aktivnosti u 2021.g. iznose 12.490.350 kn, a II. Izmjenama i dopunama Proračuna Grada Trogira za 2021. godinu povećavaju se za 50.000 kn i iznose 12.540.350 kn, to se prvenstveno odnosi na povećanje sredstava za plaćanje pričuve. Sukladno odluci suvlasnika zgrade o povećanju pričuve u vremenskom periodu od 180 mjeseci potrebno je osigurati sredstva za tu namjenu u Proračunu Grada Trogira iz kojih bi se financirao povećani iznos pričuve za potrebe uređenja zajedničkih dijelova zgrade. Sredstva za ovu namjenu će biti planirana i u Proračunu za 2022.g. kao i u projekcijama za 2023.g. i 2024.g. te u svim daljnjim Proračunima do isplate svih anuiteta kredita Stambene zgrade na adresi Dr. Franje Tuđmana 1 (kino dvorana).

**Tekući projekt T100021 COMPETENCE**

Ima za cilj osiguranje sredstava za aktivnosti vezane uz provođenje Projekta COMPETENCE. Glavni cilj projekta je poboljšati kvalitetu usluga koje gradovi i općine pružaju izgradnjom kapaciteta lokalnih/regionalnih i državnih službenika. Projekt zadovoljava načela Fonda o dobrom upravljanju, održivom razvoju, dugoročnom gospodarskom rastu i društvenoj koheziji.

Tri glavna ishoda projekta su:

* akcijski plan o daljnjem povećanju stručne osposobljenosti javnih službenika za međukulturnu komunikaciju,
* Studijski posjeti između partnerskih gradova i općina i javnih institucija, nakon čega slijedi konferencija za diskusiju s ciljnom skupinom tijekom svakog posjeta,
* Kurikulumi tečajeva obuke izrađeni su na temelju akcijskog plana i studijskih posjeta - nastavni programi će se pilot - testirati na odabranoj skupini zaposlenika od svakog partnera

U ovoj godini je predviđen početak Projekta i promocija projekta u Gradu Trogiru za što je potrebno osigurati sredstva u Proračunu za 2021.g. u iznosu od 100.000 kn. Sredstva osigurana u Projektu, a odnose se na Grad Trogir iznose 152.860,00 EUR. Projekt je potrebno planirati i u Proračunu za 2022.g. kao i u projekcijama, odnosno za sve vrijeme trajanja Projekta.

**Program 1201 PREDŠKOLSKI ODGOJ I RAZVOJ ŠKOLSTVA**

**Opis i cilj programa**

U okviru ovog programa obavljaju se poslovi koji obuhvaćaju osiguravanje financijskih uvjeta za rad gradske ustanove odgoja i obrazovanja, potom stipendiranje srednjoškolaca i studenata, sufinanciranje cijene prijevoza učenika i studenata, financiranje nabavke udžbenika za učenike 1.-8. razreda osnovnih škola koji imaju prebivalište na području grada Trogira, sufinanciranje rada osobnih pomoćnika i pomoćnika u nastavi kao i sudjelovanje u organizaciji posebnih prigoda iz područja odgoja i obrazovanja te osiguranje drugih programa u funkciji odgoja i obrazovanja.

Cilj programa je osiguravanje financijskih sredstava kojima se osigurava ostvarivanje predškolske djelatnosti Dječjeg vrtića Trogir u kojima se provode različiti programi odgoja i obrazovanja djece predškolske dobi te poboljšanje standarda djece u osnovnoškolskom i srednjoškolskom standardu kao i standarda studenata i poboljšanje uvjeta u osnovnim i srednjim školama.

Mjerilo uspješnosti je uspostavljanje sustava osiguranja predškolske djelatnosti i povećanje obuhvata djece predškolskim odgojem te uspostavljanje učinkovite i ekonomične mreže predškolskih objekata potom cjelovita provedba postupka stipendiranja srednjoškolaca i studenata, nabavka udžbenika za učenike osnovnih škola 1.- 8. razreda te sufinanciranje cijene pokaznih karata za učenike srednjih škola i studente putem ugovora sa tvrtkom Promet d.o.o. kao i realizacija drugih programa u funkciji odgoja i obrazovanja.

Potrebna sredstva za izvršenje aktivnosti sadržanih u ovom programu za razdoblje 2021.g. su slijedeća:

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **II.IZMJENE I DOPUNE PRORAČUNA ZA 2021.G.** |
| **Program** | **PREDŠKOLSKI ODGOJ I RAZVOJ ŠKOLSTVA** | **12.982.225,00** | **-157.275,00** | **12.824.950,00** |
| Aktivnost A100001 | Financiranje redovne djelatnosti-dječji vrtić Trogir | 11.514.225,00 | -182.275,00 | 11.331.950,00 |
| Aktivnost A100042 | Sufinanciranje programa djece predškolske dobi s poteškoćama | 30.000,00 | -10.000,00 | 20.000,00 |
| Aktivnost A100043 | Sufinanciranje programa predškole | 25.000,00 | 0,00 | 25.000,00 |
| Aktivnost A100049 | Suradnja sa hrvatskim zavodom za zapošljavanje | 10.000,00 | 10.000,00 | 20.000,00 |
| Kapitalni projekt K100044 | Uređenje dječjeg igrališta dječjeg vrtića-Trogir | 10.000,00 | -8.000,00 | 2.000,00 |
| Tekući projekt T100051 | EU projekt – Dječji vrtić Trogir-partner obitelji | 489.200,00 | -161.000,00 | 328.200,00 |
| Aktivnost A100002 | Razvoj školstva | 1.340.000,00 | 25.000,00 | 1.493.000,00 |
| Aktivnost A100028 | Razvoj predškolskog odgoja | 128.000,00 | 0,00 | 128.000,00 |

U Programu javnih potreba u predškolskom odgoju i razvoju školstva Grada Trogira za 2021. godinu potrebno je izmijeniti Glavu 02101 Dječji vrtić i to smanjenjem za -182,275,00 kuna.

U okviru izvora ostali prihodi za posebne namjene proračunskih korisnika napravljene su određene izmjene po kontima ali se ukupan iznos nije mijenjao.

U okviru izvora ostale pomoći proračunskih korisnika su pomoći Općine Okrug te pomoći Županije. S obzirom da je od 01.01.2021. godine Općina Okrug osnovala vlastitu ustanovu Dječji vrtić „Kadujica“ izostali su prihodi (osim prihodi za plaću za zaposlene za 12/2020). Prema informacijama Županije tijekom 2021. godine će izostati njihovi prihodi. Slijedom navedenog ovaj izvor prihoda je smanjen za -13.275,00 kuna.

Aktivnost- Sufinanciranje programa djece predškolske dobi s poteškoćama se smanjuje za 10.000,00 kuna jer se edukacije koje financira Ministarstvo u Dječjem vrtiću neće realizirati tijekom 2021.godine.

Aktivnost - Suradnja s HZZ-om u zapošljavanju se povećava ukupno za 10.000,00 kuna jer je odobrena mjera za zapošljavanje „Stjecanje prvog radnog iskustva/pripravništva“.

Kapitalni projekt K100044 Uređenje dječjih igrališta Dječjeg vrtića Trogir se umanjuje za 8.000,00 kuna jer se predviđa da do kraja godine neće biti više donacija.

Tekući projekt T100051 Dječji vrtić Trogir – partner obitelji je završio 04.03.2021. godine. Dopisom odobrenja završnog izvješća od Hrvatskog zavoda za zapošljavanje potrebno je izvršiti povrat sredstava. Slijedom navedenog zatvorena je financijska konstrukcija projekta te ostatak sredstava je preraspodijeljen po stavkama uzimajući u obzir strukturu rashoda koja je bitna za poslovanje. Cijeli projekt se smanjuje za 161.000,00 kuna

Aktivnost – Razvoj školstva se uvećava za 25.000,00 kuna i to usluge prijevoza.

Ostatak Programa javnih potreba u predškolskom odgoju i razvoju školstva Grada Trogira za 2021. godinu («Službeni glasnik Grada Trogira» broj 27/20 i 17/21) ostaje nepromijenjen.

**Program 1203 ŠPORT I TEHNIČKA KULTURA**

**Opis i cilj programa**

U okviru ovog programa obavljaju se poslovi zadovoljavanja potreba lokalnih stanovnika u području sporta i tehničke kulture.

Cilj ovog programa je realizacija Programa javnih potreba u sportu i tehničkoj kulturi, u suradnji sa Zajednicom sportskih udruga Trogir, i to kroz: poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, sportskih zajednica i saveza, sportska priprema, domaća i međunarodna natjecanja te opća i posebna zdravstvena zaštita sportaša, sportsko rekreacijske aktivnosti građana, sportske aktivnosti osoba s teškoćama u razvoju i osoba s invaliditetom. Također, cilj programa je osiguravanje sredstava za redovito funkcioniranje „Javne ustanove Sportski objekti Trogir“ kao i osiguranje sredstava za održavanje objekata.

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **II.IZMJENE I DOPUNE PRORAČUNA ZA 2021.G.** |
| **PROGRAM** | **SPORT I TEHNIČKA KULTURA** | **4.050.000,00** | **134.000,00** | **4.184.000,00** |
| GLAVA 02103 | Športski objekti Trogir | 1.750.000,00 | 134.000,00 | 1.884.000,00 |
| Aktivnost A100008 | Udruge, ustanove i pojedinci u sportu i tehničkoj kulturi | 2.300.000,00 | 0,00 | 2.300.000,00 |

Program javnih potreba u sportu i tehničkoj kulturi Grada Trogira za 2021. godinu («Službeni glasnik Grada Trogira» broj 27/20 i 17/21) potrebno je uvećati ukupno za 134.000,00 kuna i to povećanje aktivnosti - Sportski objekti Trogir za 134.000,00 kuna kroz povećavanje konta 3111, 3132 za ukupno 14.000,00 kuna radi potencijalnog popunjavanja jednog upražnjenog radnog mjesta te uvećanje konta 4227 – uređaji, strojevi i oprema za ostale namjene za 100.000,00 kuna zbog kupovine traktora neophodnog za rad na nogometnom igralištu jer je stari neadekvatan za poslove četkanja terena.

Također nužno je povećanje Kapitalnog projekta K100014 – Dodatna ulaganja na javnim objektima za 20.000,00 kuna radi održavanja dječjih igrališta te održavanja umjetne trave na nogometnom igralištu Batarija.

Ostatak Programa javnih potreba u sportu i tehničkoj kulturi Grada Trogira za 2021. godinu («Službeni glasnik Grada Trogira» broj 27/20 i 17/21) ostaje nepromijenjen.

**Program 1205 SOCIJALNA SKRB**

**Opis i cilj programa**

U okviru ovog programa obavljaju se poslovi provođenja programa pomoći obiteljima i kućanstvima, socijalne potpore za poboljšanje obrazovnog standarda, aktivnosti humanitarne skrbi kroz udruge građana i neprofitne organizacije.

Cilj ovog programa je skrb o socijalno najugroženijim i najosjetljivijim skupinama građana čiji su ukupni mjesečni prihodi kućanstva, ostvareni po osnovi rada, imovine, prihoda od imovine ili na neki drugi način niži od Odlukom o socijalnoj skrbi utvrđenog gradskog cenzusa prihoda. Nadalje cilj programa je osiguravanje naknade za podmirenje troškova stanovanja kao i pomoć obiteljima za novorođenu djecu i dodjela potpora za školovanje učenicima i studentima koji žive u obiteljima s niskim primanjima ili koriste neki vid pomoći centra za socijalnu skrb te novčanu pomoć za podmirenje troškova ogrijeva.

Ujedno, cilj programa je sufinanciranje programa udruga i ustanova iz područja humanitarne skrbi koji su od interesa za Grad Trogir te Crvenog križa Trogir.

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **II.IZMJENE I DOPUNE PRORAČUNA ZA 2021.G.** |
| PROGRAM | **SOCIJALNA SKRB** | **2.630.000,00** | **913.000,00** | **3.543.000,00** |
| Aktivnost A100011 | Naknade građanima i kućanstvima iz proračuna | 2.220.000,00 | 0,00 | 2.220.000,00 |
| Aktivnost A100012 | Humanitarna skrb za ustanove, udruge i pojedince | 410.000,00 | 20.000,00 | 430.000,00 |
| Tekući projekt T100077 | Centar za socijalnu inkluziju Trogir | 0,00 | 893.000,00 | 893.000,00 |

Program javnih potreba u socijalnoj skrbi i ostalih društvenih djelatnosti Grada Trogira za 2021. godinu («Službeni glasnik Grada Trogira» broj 27/20 i 17/21) potrebno je izmijeniti radi izmjena iznosa potrebnih za izvršenje pojedinih aktivnosti.

Aktivnost – HUMANITARNA SKRB ZA USTANOVE, UDRUGE I POJEDINCE potrebno je uvećati konto 3235 – Zakupnine i najamnine za 20.000,00 kuna a radi knjiženja troškova zakupa stanova za obitelji kojima su stanovi teško oštećeni u požaru koji se dogodio u staroj gradskoj jezgri.

Također, potrebno je u rebalansu planirati novi tekući projekt CENTAR ZA SOCIJALNU INKLUZIJU TROGIR u visini od ukupno 893.000,00 kune za 2021. godinu kojeg će Grad Trogir realizirati putem operativnog programa: Učinkoviti ljudski potencijali 2014.-2020.

Navedeni iznos od 893.000,00 kune u 2021.godini potrebno je planirati na slijedeći način po kontima:

3111 – izdaci za plaće zaposlenih u 2021. 47.000,00 kuna,

3132 – doprinosi u 2021. 8.000,00 kuna

3233 – Usluge promidžbe i informiranja u 2021. 6.000,00 kuna

3237- Intelektualne i osobne usluge u 2021. 54.000,00 kuna

3722 – Naknada građanima i kućanstvima u 2021. 152.000,00 kuna

3813 – Tekuće donacije iz EU sredstava u 2021. 326.000,00 kuna te

4211 – stambeni objekti za socijalne skupine građana u 2021. 300.000,00 kuna

Ukupna vrijednost projekta, u kojem je Grad Trogir nositelj, a Udruga tjelesnih invalida TOMS partner u provođenju projekta, iznosi 1.999.016,71 kuna.

Preostali dio u visini od 1.206.016,71 kune planirati će se u proračunu za 2022. godinu.

Realizacija navedenog projekta će omogućiti: -razvoj izvaninstitucionalnih oblika skrbi o starijim osobama – dnevni boravak, usluga pomoći u kući, mobilni tim, fizikalna terapija, prijevoz, dnevni topli obrok, prilagodbu socijalne skrbi lokalnim prilikama, veću dostupnost usluga stanovnicima ruralnih područja, smanjenje socijalne isključenosti i siromaštva, razvoj partnerstva lokalnih dionika u području skrbi o starijim osobama, savjetodavne usluge za članove obitelji koji skrbe o starijim osobama te organizirani smještaj za osobe sa statusom beskućnika.

Projektom se povećava socijalna sigurnost kroz nove oblike sustava skrbi i podrške.

Nove socijalne usluge za građane grada Trogira: dnevni boravak za osobe starije životne dobi uz osiguran prijevoz, pomoć u kući, mobilni tim, fizikalna terapija, dnevni topli obrok.

**Program 1204 PROTUPOŽARNA ZAŠTITA I ZAŠTITA I SPAŠAVANJE**

**Opis i cilj programa**

U okviru ovog programa obavljaju se poslovi osiguranja cjelovitog sustava protupožarne zaštite i zaštite i spašavanja.

Cilj ovog programa je osiguravanje sredstava za redovnu djelatnost JVP Trogir, DVD-a Trogir, kapitalne donacije za nabavku opreme za JVP Trogir, DVD Trogir, potom provedba mjera zaštite od požara u ljetnoj sezoni, zatim osiguravanje sredstava kroz kapitalnu donaciju za JVP Trogir i DVD Trogir za nabavku novih vatrogasnog vozila i opreme, provedba mjera zaštite i spašavanja na području Grada Trogira sukladno Zakonu o sustavu civilne zaštite. Nadalje, sufinanciraju se programi udruga iz ovog područja koji su od posebnog značaja za Grad Trogir te osposobljavanje i opremanje postrojbi civilne zaštite.

Potrebna sredstva za izvršenje aktivnosti sadržanih u ovom programu za razdoblje 2021. su slijedeća:

|  |  |  |  |  |
| --- | --- | --- | --- | --- |
|  |  | **PLAN 2021.G.** | **PROMJENA (IZNOS)** | **II.IZMJENE I DOPUNE PRORAČUNA ZA 2021.G.** |
| **PROGRAM** | **PROTUPOŽARNA ZAŠTITA I ZAŠTITA I SPAŠAVANJE** | **6.392.200,00** | **115.000,00** | **6.507.200,00** |
| GLAVA 02104 | Javna vatrogasna postrojba | 5.137.200,00 | 115.000,00 | 5.252.200,00 |
| Aktivnost A100009 | Redovna djelatnost DVD-a | 420.000,00 | 0,00 | 420.000,00 |
| Aktivnost A100017 | Civilna zaštita | 100.000,00 | 0,00 | 100.000,00 |
| Kapitalni projekt K100018 | Nabava novog vatrogasnog vozila | 735.000,00 | 0,00 | 735.000,00 |

**023 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2021.** | **(II.) Rebalans 2021.** | **Obrazloženje** |
| Aktivnost A100032 REGULACIJA PROMETA NA PODRUČJU GRADA TROGIRA | 575.000,00 | 775.000,00 | II. Izmjenama i dopunama proračuna aktivnost je povećana za 200.000,00 kn iz izvora komunalna naknada 100.000,00 te ostale pomoći 100.000,00 kn(pomoć ŽUC-a) |
| Kapitalni projekt K100093 REKONSTRUKCIJA ULICE KNEZA TRPIMIRA DO DJEČJEG VRTIĆA MASLAČAK | 400.000,00 | 250.000,00 | II. Izmjenama i dopunama proračuna navedeni kapitalni projekt se smanjuje za 150.000,00 kn jer se neće realizirati otkup zemljišta u ovoj godini |
| Kapitalni projekt K100096 REKONSTRUKCIJA ULICE ANTE STARČEVIĆA | 750.000,00 | 450.000,00 | II. Izmjenama i dopunama proračuna navedeni kapitalni projekt se smanjuje za 300.000,00 kn jer se neće realizirati otkup zemljišta u ovoj godini |
| Kapitalni projekt K100069 IZGRADNJA PRISTUPNE CESTE SA PAKIRALIŠTEM BRIGI LOKVICE | 1.300.000,00 | 1.100.000,00 | II. Izmjenama i dopunama proračuna navedeni kapitalni projekt se smanjuje za 200.000,00 kn jer je projekt završen u cijelosti |
| Kapitalni projekt K100072 IZGRADNJA OBALNOG POJASA BRIGI LOKVICE | 2.625.000,00 | 2.025.000,00 | II. Izmjenama i dopunama proračuna navedeni kapitalni projekt se smanjuje za 600.000,00 kn |
| Kapitalni projekt K100081 SUSTAV BICIKLISTIČKIH STAZA URBANE AGLOMERACIJE SPLIT | 3.923.861,00 | 6.748.899,00 | II. Izmjenama i dopunama proračuna navedeni kapitalni projekt je povećan za 2.825.038,00 kn iz izvora komunalni doprinos 2.102.538,00 te pomoći EU 722.500,00 kn (nakon provođenja javne nabave ponuđeni iznos veći od planiranog te je ugovorena nabava bicikli (zajednička nabava koju je proveo Grad Split) koja nije planirana za ovu godinu |
| Kapitalni projekt K100110 REKONSTRUKCIJA POSTOJEĆEG MOSTA U FOŠI | 3.500.000,00 | 400.000,00 | II. Izmjenama i dopunama proračuna navedeni kapitalni projekt je umanjena za 3.100.000,00 kn iz izvora komunalni doprinos 2.200.000,00 kn te ostale pomoći 900.000,00 (zbog usklađivanja sa posebnim uvjetima javnopravnih tijela kasni se sa izradom projektne dokumentacije te se izgradnja prebacuje na narednu godinu) |
| Aktivnost A1000028 TEKUĆE POMOĆI ZA GRAĐEVINSKE I STAMBENE OBJEKTE | 175.000,00 | 0,00 | II. Izmjenama i dopunama proračuna aktivnost je smanjena za 175.000,00 kn i prebacuje se u novi program |
| Aktivnost A100082 TEKUĆE POMOĆI ZA GRAĐEVINSKE I STAMBENE PROJEKTE | 0,00 | 20.000,00 | II. Izmjenama i dopunama proračuna ubačena je nova aktivnost (prijenos iz postojeće) |
| Kapitalni projekt K100083 KAPITALNA POMOĆ ZA OBITELJSKE KUĆE, GOSPODARSKE OBJEKTE I SLIČNO | 0,00 | 205.000,00 | II. Izmjenama i dopunama proračuna ubačen je novi kapitalni projekt (prijenos iz postojeće aktivnosti A100028 te povećanje za 50.000,00 kn) |
| Tekući projekt T100013 UREĐENJE JAVNIH POVRŠINA NA DRVENIKU V.I M. | 50.000,00 | 130.000,00 | II. Izmjenama i dopunama proračuna navedeni projekt je povećan za 80.000 kn |
| Tekući projekt T100011 ODRŽAVANJE PUTEVA NA DRVENIKU VELOM I MALOM | 600.000,00 | 170.000,00 | II. Izmjenama i dopunama proračuna navedeni tekući projekt je umanjen za 430.000,00 kn (preraspodjela iz programa održavanja u program gradnje |
| Kapitalni projekt K100114 SANACIJA NERAZVRSTANIH CESTA (PUTOVA) NA DRVENIKU VELOM | 0,00 | 650.000,00 | II. Izmjenama i dopunama proračuna ubačen je novi kapitalni projekt (preraspodjela iz programa održavanja u program gradnje) |
| Kapitalni projekt K100115 SANACIJA NERAZVRSTANIH CESTA (PUTOVA) NA DRVENIKU MALOM | 0,00 | 150.000,00 | II. Izmjenama i dopunama proračuna ubačen je novi kapitalni projekt (preraspodjela iz programa održavanja u program gradnje) |
| Kapitalni projekt K100057 ADAPTACIJA KINO DVORANE | 7.200.000,00 | 10.300.000,00 | II. Izmjenama i dopunama proračuna navedeni kapitalni projekt je povećan za 3.100.000,00 kn iz izvora prihoda za posebne namjene (sredstva zajedničke pričuve zgrade) |
| Kapitalni projekt K100081 IZGRADNJA POLIGONA ZA AUTOŠKOLU U PLANOM | 180.000,00 | 200.000,00 | II. Izmjenama i dopunama proračuna kapitalni projekt je povećan za 20.000,00 kn iz izvora opći prihodi i primici (povećani troškovi izgradnje) |

**024 UPRAVNI ODJEL ZA URBANIZAM I PROSTORNO UREĐENJE**

**Program 1606 PROSTORNO PLANIRANJE**

**Opis i cilj programa**

U planu proračuna za 2021. godinu planira se 100.000 kn, II. Izmjenama i dopunama proračuna za 2021. god. program se povećava za 20.000 kn i sada iznosi 120.000 kn. Promjena se odnosi na povećanje konta 4264 Geodetski poslovi, parcelacijski elaborati i drugo na kojoj nema dovoljno sredstava.